**ΠΡΟΣΚΛΗΣΗ ΣΥΜΜΕΤΟΧΗΣ**

ΣΤΟ ΕΠΙΣΤΗΜΟΝΙΚΟ ΣΕΜΙΝΑΡΙΟ

**«Εισαγωγή στην Ελληνική Παλαιογραφία, Κωδικολογία και Ιστορία των κειμένων»**

**Διοργανωτής και Φορέας υλοποίησης:**

Εργαστήριο Παπυρολογίας και Παλαιογραφίας του Τμήματος Ελληνικής Φιλολογίας του Δ.Π.Θ.

**Εισηγητής:**

Αγαμέμνων Τσελίκας

**Τρόπος, χρόνος, μέθοδοι διεξαγωγής του σεμιναρίου και προγραμματισμός:**

Το σεμινάριο πραγματοποιείται διαδικτυακά κατά τους μήνες Απρίλιο και Μάιο του 2021. Θα πραγματοποιηθούν 8 (οκτώ) κύκλοι μαθημάτων μέσω Διαδικτυακών Διαλέξεων, παρουσιάσεων PowerPoint και video, Ομαδικών ή ατομικών Projects, Διαδικτυακής επικοινωνίας, Προσωπικής εξάσκησης στην ανάγνωση και μεταγραφή των χειρογράφων. Θα γίνονται διαδικτυακές συναντήσεις μια φορά την εβδομάδα. Μεταξύ των συναντήσεων θα αποστέλλονται για εφαρμογή και εξάσκηση ασκήσεις. Ο ακριβής προγραμματισμός των συναντήσεων θα καθοριστεί έπειτα από την πρώτη διαδικτυακή συνάντηση του Σεμιναρίου.

**Σε ποιους απευθύνεται:**

**Το σεμινάριο μπορούν να παρακολουθήσουν προπτυχιακοί φοιτητές, μεταπτυχιακοί φοιτητές και υποψήφιοι διδάκτορες Φιλολογίας ή συναφών γνωστικών αντικειμένων, ερευνητές και εκπαιδευτικοί.**

**Στόχοι του Σεμιναρίου:**

* Η γνωριμία με τα ελληνικά χειρόγραφα και η αναγνώριση της τεράστιας αξίας τους για τον παγκόσμιο Πολιτισμό.
* Η γνώση των υλικών, των οργάνων και των μεθόδων γραφής που χρησιμοποιήθηκαν ανά εποχές στην ελληνική χειρόγραφη παράδοση.
* Η αναγνώριση των κατά χρονικές περιόδους τύπων γραφής των χειρογράφων.
* Η εξοικείωση με την πολυμορφία και το πλήθος των συντομογραφιών, των συμπλεγμάτων, των συνδυασμών και των ταχυγραφικών σημείων ή συμβόλων που συναντώνται στα χειρόγραφα.
* Η περί τα χειρόγραφα γνώση των ζητημάτων γραφής, χρονολόγησης ή άλλων ειδικών στοιχείων.
* Η σταδιακή εξοικείωση, μέσα από ασκήσεις, με την ανάγνωση των ελληνικών χειρογράφων, από την απλούστερη έως και την πιο πολύπλοκη μορφή τους.
* Η γνώση και εφαρμογή, μέσα από ασκήσεις, της ειδικής μεθόδου μεταγραφής ή και ακόμη κριτικής έκδοσης του περιεχομένου των χειρογράφων.
* Η ευαισθητοποίηση στο σημαντικότατο θέμα της ειδικής φροντίδας για οργανωμένη αρχειοθέτηση, συντήρηση και διαφύλαξη και μάλιστα βάσει των μεθόδων της σύγχρονης τεχνολογίας.

**Περιεχόμενο μαθημάτων:**

* Εισαγωγή στην Ελληνική Παλαιογραφία και τις συναφείς με αυτήν επιστήμες
* Εισαγωγή στην παραγωγή και της διακίνηση χειρογράφων κωδίκων.
* Ιστορία των σπουδαιότερων συλλογών χειρογράφων στην Ελλάδα και το εξωτερικό.
* Γενικά στοιχεία για την ιστορική πορεία της ελληνικής γραφής
* Βασικά στοιχεία στο έργο της μεταγραφής των χειρογράφων
* Η μικρογράμματη ελληνική γραφή και οι μορφές της
* Διδασκαλία της τεχνικής της ανάγνωσης της μικρογράμματης γραφής.
* Τα υλικά και τα όργανα γραφής
* Οι μέθοδοι γραφής των γραφέων
* Η αντιγραφή των χειρογράφων και τα βιβλιογραφικά εργαστήρια
* Η καλλιγράφηση και η διακόσμηση των χειρογράφων
* Τα βιβλιογραφικά σημειώματα και οι ιδιομορφίες των γραφέων
* Τα τετράδια και η στάχωση των χειρογράφων κωδίκων, χαράκωση, υδατόσημα.
* Η χρονολόγηση των χειρογράφων και τα συστήματα αρίθμησης
* Λόγιοι και Γραφείς. Αυτόγραφα κείμενα.
* Στοιχεία σχετικά με την κριτική έκδοση των χειρογράφων
* Σύγχρονη τεχνολογία και ελληνικά χειρόγραφα

**Επιλογή Βιβλιογραφίας**

* C.M. Briquet, *Les filigranes. Dictionnairehistorique des marques du papier dèsleur apparition vers 1282 jusqu’en 1600*, vol. 1-4, Paris 1907 (repr. Paris 1976).
* E. Gamillscheg-D. Harlfinger, *Repertorium der griechischenKopisten, 800-1600*, vol. 1-3, Wien 1981-1997.
* Η. Hunger, "Παλαιογραφία" στο HeinzGüntherNesselrath (επιμ.), Εισαγωγή στην Αρχαιογνωσία, τ. Α: Αρχαία Ελλάδα (επιμ. Δ.Ι. Ιακώβ, Α.Ρεγκάκος), Αθήνα 2001
* H. Hunger, Ο κόσμος του βυζαντινού βιβλίου: γραφή και ανάγνωση στο Βυζάντιο, μετάφρ. Γ. Βασίλαρος, Αθήνα 1995.
* K.-S. Lake, *Dated Greek Minuscule Manuscripts to the Year 1200*, vol. 1-10, Boston 1934-1945.
* P. Maas, *Κριτική των κειμένων* (μτφ.-σχόλια Ν. Χιονίδης), Αθήνα 1984.
* E. Mioni, *Εισαγωγή στην ελληνική Παλαιογραφία*, μετάφρ. Ν. Παναγιωτάκη, Αθήνα 1977 (6η ανατ. 2009).
* M. L. West, *Κριτική των κειμένων και τεχνική των εκδόσεων*, μτφ. Γ.Μ. Παράσογλου, Αθήνα 1989.
* N. Wilson, “Palaeography” στο Oxford Handbook of Byzantine Studies, New York 2008.

**Δηλώσεις συμμετοχής**:

Οι αιτήσεις συμμετοχής γίνονται με την συμπλήρωση της αίτησης που θα βρείτε [εδώ](https://helit.duth.gr/wp-content/uploads/2021/03/ΑΙΤΗΣΗ-–-ΔΗΛΩΣΗ-ΣΥΜΜΕΤΟΧΗΣ-ΣΕ-ΣΕΜΙΝΑΡΙΟ.doc) και υποβάλλονται ηλεκτρονικά στo [pappal@helit.duth.gr](mailto:pappal@helit.duth.gr). Οι συμμετέχοντες θα ειδοποιηθούν ηλεκτρονικά μέσω e-mail.

**Αριθμός συμμετεχόντων:**

Για την αποτελεσματική διεξαγωγή των μαθημάτων έχει προβλεφθεί κλειστός αριθμός 15 (δεκαπέντε) συμμετεχόντων κατά σειρά προτεραιότητας και με βάση αξιολογικά κριτήρια (επίπεδο σπουδών, προηγούμενη εμπειρία, ερευνητικά ενδιαφέροντα). Ο αριθμός αυτός ενδέχεται να τροποποιηθεί αναλόγως προς τις δηλώσεις συμμετοχής.

**Ημερομηνία υποβολής των δηλώσεων συμμετοχής**:

Έως 4 Απριλίου 2021

**Ημερομηνία έναρξης των μαθημάτων:**

Αρχές Απριλίου 2021

Η εγγραφή και η παρακολούθηση του Σεμιναρίου είναι δωρεάν.

Με την ολοκλήρωση του Σεμιναρίου θα δοθεί στους συμμετέχοντες Πιστοποιητικό Επιμόρφωσης.

**Πληροφορίες:**

[**https://helit.duth.gr/labs/pappal/**](https://helit.duth.gr/labs/pappal/)

**Τηλέφωνο επικοινωνίας**:

25310-39916 (Άγγελος Σισμάνης).

**E-mail επικοινωνίας**:

pappal@helit.duth.gr